Roger Hunt

Roger Hunt, MBE (* 20. júl 1938, Glazebury † 27. september 2021) bol anglický futbalista, ktorý hral predovšetkým ako útočník.

Klubová kariéra 
Jedenásť rokov bol v Liverpoole s 286 gólmi rekordným strelcom klubu, kým ho neprekonal Ian Rush. Napriek tomu zostáva Hunt klubovým rekordným strelcom v lige s 244 gólmi. Hunt je považovaný za jedného z najlepších hráčov Liverpoolu všetkých čias, fanúšikovia klubu ho označovali ako Sir Roger a je na 13. mieste v oficiálnom fanúšikovskom prieskume 100 Players Who Shook the Kop.

S Liverpoolom sa stal dvakrát majstrom Anglicka (1963/64, 1965/66), raz získal FA Cup (1964/65). Ligový titul si pripísal aj v Juhoafrickej republike, v drese Hellenic Cape Town (1971). 

V roku 2006 uvedený do Siene slávy anglického futbalu.

Reprezentačná kariéra 
S anglickou reprezentáciou vyhral Majstrovstvá sveta roku 1966. Na turnaji odohral všetkých šesť zápasov a strelil v nich 3 góly. Má tiež bronzovú medailu z majstrovstiev Európy 1968. Zúčastnil sa aj Majstrovstiev sveta v Čile roku 1962, hoci na záverečnom turnaji nenastúpil. Celkom za národný tím odohral 34 zápasov, v ktorých strelil 18 gólov.

Úspechy 
Liverpool
 Football League First Division: 1963–64, 1965–66
 Football League Second Division: 1961–62
 FA Cup: 1964–65
 FA Charity Shield: 1964, 1965, 1966

Anglicko

 Majstrovstvá sveta vo futbale: 1966
Individuálne
 Football League Second Divisionnajlepší strelec sezóny : 1961–62
 Football League First Divisionnajlepší strelec sezóny : 1965–66
 Anglická futbalová sieň slávy: 2006

Referencie

Zdroj 

Hráči Majstrovstiev sveta vo futbale 1962
Hráči Majstrovstiev sveta vo futbale 1966
Hráči Majstrovstiev Európy vo futbale 1968
Držitelia Radu britského impéria
Anglickí národní futbalisti
Úmrtia v 2021
Hráči Bolton Wanderers FC
Hráči Liverpool FC
Majstri sveta vo futbale
Futbaloví útočníci